‘ભાઈ નીતિન, તું કેસ ગમે તે રીતે લડે, પણ મારી દીકરી પર કોઈ લાંછન નહીં લગાવતો ભાઈ! બસ, એના ચરિત્ર પર ડાઘ લગાવવાનું કામ નહીં કરતાં! ભલે હું કેસ હારી જાવ..!’ મહેન્દ્રભાઈની આંખમાં લાચારી હતી. વૃદ્ધ અને અશક્ત પિતાની આંખમાં હોય તેવી બેબસી. એકાદ ક્ષણ ઉદયનું દિલ હચમચી ગયું, પણ બીજી પળે એને કશિશે લગાવેલા આરોપ યાદ આવ્યા, ‘તમારી દીકરીએ મારી ઉપર કાંઈ વિતાડવાનું બાકી રાખ્યું છે? તો ય હજુ તમે એનો જ પક્ષ લો છો?’ ઉદયના ચહેરા પર ગુસ્સો તો હતો, પણ સાથે-સાથે નારાજગી પણ હતી.